ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl nl id id pl id id id id id id ms id id id id id id ms id ms ms id ms fr id id ms id ms id id ms id id id id id id id id ms id id ms id ms id ms id ms id en en ms id id ms ms ms id ms ms ms en id en id id ms id ms id ms id id id de id id ms ms id id id id id id id id id ms id id id en id id hy hy hy ms ms en en en en en en en id id ms id id en id id jv ms id id it es id id en id ms ms ms ms ms ms
Soda Bikarbonat Boleh Rawat Asid Refluks, Betul Ke? - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Pedih Ulu Hati, Rawat Dengan BAKING SODA? Hati-hati, Ada KESAN Sampingan, Jangan Main Cuba Saja!
Ditulis oleh Asyikin Md Isa Disemak pada 09/11/2021
Disemak secara perubatan oleh Dr. Joseph Tan
Sering alami masalah asid refluks atau GERD? Pernah tak terima saranan untuk merawatnya dengan menggunakan soda bikarbonat?
Tapi sebelum anda hendak cuba, ketahui kesan sampingan yang boleh dialami.
Untuk mendapatkan lebih banyak info tentang Sistem Penghadaman, sila dapatkannya di sini.
Apa rasanya alami asid refluks?
Sebelum terus kepada kesan sampingan menggunakan soda bikarbonat atau turut dikenali sebagai soda penaik untuk merawat GERD, jom fahami terlebih dahulu tentang masalah asid refluks.
Asid refluks turut dikenali sebagai penyakit refluks gastroesophageal (GERD).
Ini adalah penyakit pencernaan kronik di mana asid perut mengalir kembali ke esofagus – saluran yang menghubungkan mulut ke perut.
Situasi asid perut yang naik kembali itu boleh merengsakan esofagus dan menyebabkan pedih ulu hati.
Pedih ulu hati adalah sensasi terbakar yang boleh berlaku pada mana-mana bahagian tengah perut hingga ke kerongkong.
Simptom lain asid refluks adalah seperti:
Alami masalah nafas berbau
Sakit pada bahagian dada atau perut atas
Kesukaran atau kesakitan untuk menelan
Rasa tidak sedap dalam mulut
Batuk yang mengganggu aktiviti harian
Jika simptom konsisten dan bertambah buruk, ia mungkin berkembang menjadi penyakit refluks gastroesophageal.
Ini bermakna asid refluks berlaku sekurang-kurang untuk tempoh 2x seminggu, menjejaskan kehidupan seharian dan mungkin merosakkan saluran esofagus anda.
Jika anda didiagnosis dengan GERD, ikuti arahan doktor untuk mengendalikan gejala yang dialami.
Malahan sekiranya anda mengesyaki menghidap GERD, lakukan pemeriksaan segera untuk mengelakkan komplikasi jangka panjang.
Pun begitu dikatakan ada rawatan di rumah, mudah yang boleh digunakan untuk merawat asid refluks, iaitu menggunakan soda bikarbonat.
Tetapi benarkah ia berkesan atau ada risiko kesan sampingan yang mungkin berlaku?
Kebaikan menggunakan soda bikarbonat
Sebelum menjawab persoalan tersebut, mesti ada yang ingin mengetahui, kenapa baking soda yang menjadi pilihan rawatan, kan?
Baking soda atau soda bikarbonat adalah bahan yang sama. Ia adalah kaedah yang popular untuk merawat masalah pencernaan seperti pedih ulu hati, pencernaan asid dan sakit perut.
Baking soda atau sodium bicarbonate (natrium bikarbonat) adalah garam yang terdiri daripada ion natrium dan ion bikarbonat.
Ia selalunya dilihat sebagai pepejal kristal putih atau serbuk halus. Tablet dan kapsul yang mengandungi natrium bikarbonat juga tersedia.
Ramai individu memilih menggunakan soda bikarbonat itu sebagai agen penaik, misalnya dalam pembuatan kek. Ia juga merupakan ramuan dalam produk pembersih semula jadi.
Untuk tujuan perubatan, natrium bikarbonat dapat menjadikan air kencing lebih beralkali, ia sesuai untuk individu yang mengalami masalah jangkitan saluran kencing.
Pun begitu, pengawasan daripada doktor diperlukan kerana ia berisiko memberikan kesan buruk.
Soda penaik mempunyai pH alkali, dan ia adalah ubat biasa untuk menghilangkan pedih ulu hati dan refluks asid. Ia akan meneutralkan lebihan asid perut yang menyebabkan gejala.
Walau bagaimanapun, doktor hanya akan menyarankan penggunaan sodium bicarbonate ini untuk tempoh sementara sahaja, terutamanya ketika gejala pertama kali muncul.
Ini kerana jika digunakan terlalu kerap untuk tempoh yang panjang, ia berisiko mengembangkan masalah lain apabila badan menjadi terlalu beralkali.
Lebih membimbangkan adalah soda bikarbonat adalah garam. Maka pengambilan garam secara berlebihan pastinya boleh menimbulkan masalah kesihatan lain.
Risiko kesan sampingan penggunaan soda bikarbonat
Walaupun soda penaik dapat memberikan kelegaan yang cepat, namun kaedah ini tidak sesuai untuk diamalkan setiap individu.
Kesan sampingan lazim jika mengambil natrium bikarbonat adalah:
Gas dan kembung perut
Peningkatan rasa haus dan dahaga
Sakit perut dan kekejangan
Penggunaan soda penaik berlebihan untuk jangka panjang boleh meningkatkan risiko:
Hipokalemia, atau kekurangan darah kalium
Hipokloremia, atau kekurangan darah klorida
Hipernatremia, atau kenaikan kadar natrium
Memburukkan lagi penyakit buah pinggang
Memburukkan lagi kegagalan jantung
Kelemahan otot dan kekejangan
Peningkatan pengeluaran asid perut
Natrium dalam baking soda cenderung meningkatkan dehidrasi dan memburukkan gejala lain.
Lakukan pemeriksaan doktor dengan segera jika anda mempunyai simptom seperti:
Kehilangan selera makan dan/ atau penurunan berat badan yang tidak dapat dijelaskan
Bengkak pada anggota badan dan kaki
Najis berdarah atau seperti tar
Darah dalam air kencing
Muntah yang kelihatan seperti serbuk kopi
Wanita mengandung dan kanak-kanak di bawah usia 6 tahun perlu mengelakkan penggunaan soda bikarbonat sebagai cara untuk merawat asid refluks.
Individu yang mempunyai masalah asid refluks harus berbincang dengan doktor sebelum mengambil soda bikarbonat sebagai kaedah rawatan.
Pastikan anda memberitahu doktor jika ada masalah kesihatan lain atau turut mengambil ubatan lain sebelum menggunakan soda penaik ini.
Berbincang dengan doktor jika asid refluks yang dialami mengganggu kehidupan seharian anda.
Doktor boleh mengesyorkan rawatan yang dapat membantu melegakan gejala anda dengan lebih berkesan.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
https://www.mayoclinic.org/diseases-conditions/gerd/symptoms-causes/syc-20361940 / Accessed on July 26, 2020
https://www.mayoclinic.org/diseases-conditions/heartburn/expert-answers/heartburn-gerd/faq-20057894 / Accessed on July 26, 2020
https://badgut.org/information-centre/a-z-digestive-topics/baking-soda-for-heartburn/ / Accessed on July 26, 2020
https://www.fishertitus.org/health/natural-gerd-remedies / Accessed on July 26, 2020
https://www.mayoclinic.org/drugs-supplements/omeprazole-and-sodium-bicarbonate-oral-route/description/drg-20074550 / Accessed on July 26, 2020
https://selecthealth.org/blog/2017/09/6-natural-remedies-for-heartburn / Accessed on July 26, 2020
https://www.uofmhealth.org/health-library/aa130363 / Accessed on July 26, 2020
7 Simptom Ini Petanda Anak Alami Masalah Pedih Ulu Hati
Sering Sakit Dada? Adakah Disebabkan Pedih Ulu Hati Atau Sakit Jantung? Kenali Perbezaannya!
Ditulis oleh Asyikin Md Isa Disemak pada 09/11/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.